CELEX: 
Language: et
Date: 2011-09-27 00:00:00
Title: 2011/618/EL: Euroopa Parlamendi otsus, 10. mai 2011 , Euroopa Politseikolledži 2009. aasta eelarve täitmisele heakskiidu andmise kohta#Euroopa Parlamendi resolutsioon, 10. mai 2011 , tähelepanekutega, mis on Euroopa Politseikolledži 2009. aasta eelarve täitmisele heakskiidu andmist käsitleva otsuse lahutamatu osa

27.9.2011   
            
            
               ET
            
            
               Euroopa Liidu Teataja
            
            
               L 250/260
            
         EUROOPA PARLAMENDI OTSUS,
   10. mai 2011,
   Euroopa Politseikolledži 2009. aasta eelarve täitmisele heakskiidu andmise kohta
   (2011/618/EL)
   EUROOPA PARLAMENT,
   
               —
            
            
               võttes arvesse Euroopa Politseikolledži 2009. aasta lõplikku raamatupidamise aastaaruannet;
            
         
               —
            
            
               võttes arvesse kontrollikoja aruannet Euroopa Politseikolledži eelarveaasta 2009 raamatupidamise aastaaruande kohta koos kolledži vastustega (1);
            
         
               —
            
            
               võttes arvesse nõukogu 15. veebruari 2011. aasta soovitust (05892/2011 – C7-0052/2011);
            
         
               —
            
            
               võttes arvesse EÜ asutamislepingu artiklit 276 ja Euroopa Liidu toimimise lepingu artiklit 319;
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185;
            
         
               —
            
            
               võttes arvesse nõukogu 20. septembri 2005. aasta otsust 2005/681/JSK, millega luuakse Euroopa politseikolledž (CEPOL), (3) eriti selle artiklit 16;
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (4) eriti selle artiklit 94;
            
         
               —
            
            
               võttes arvesse kodukorra artiklit 77 ja VI lisa;
            
         
               —
            
            
               võttes arvesse eelarvekontrollikomisjoni raportit ning kodanikuvabaduste, justiits- ja siseasjade komisjoni arvamust (A7-0150/2011),
            
         
               1.
            
            
               lükkab edasi heakskiidu andmise Euroopa Politseikolledži direktori tegevusele kolledži 2009. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Politseikolledži direktorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Jerzy BUZEK
      
      
         
            Peasekretär
         
         Klaus WELLE
      
   
   
      (1)  ELT C 338, 14.12.2010, lk 137.
   
      (2)  EÜT L 248, 16.9.2002, lk 1.
   
      (3)  ELT L 256, 1.10.2005, lk 63.
   
      (4)  EÜT L 357, 31.12.2002, lk 72.
   
      EUROOPA PARLAMENDI RESOLUTSIOON,
      10. mai 2011,
      tähelepanekutega, mis on Euroopa Politseikolledži 2009. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse Euroopa Politseikolledži 2009. aasta lõplikku raamatupidamise aastaaruannet;
               
            
                  —
               
               
                  võttes arvesse kontrollikoja aruannet Euroopa Politseikolledži eelarveaasta 2009 raamatupidamise aastaaruande kohta koos kolledži vastustega (1);
               
            
                  —
               
               
                  võttes arvesse nõukogu 15. veebruari 2011. aasta soovitust (05892/2011 – C7-0052/2011);
               
            
                  —
               
               
                  võttes arvesse EÜ asutamislepingu artiklit 276 ja Euroopa Liidu toimimise lepingu artiklit 319;
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185;
               
            
                  —
               
               
                  võttes arvesse nõukogu 20. septembri 2005. aasta otsust 2005/681/JSK, millega luuakse Euroopa politseikolledž (CEPOL), (3) eriti selle artiklit 16;
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (4) eriti selle artiklit 94;
               
            
                  —
               
               
                  võttes arvesse Euroopa Politseikolledži 12. juuli 2010. aasta aruannet erakulude hüvitamise kohta (10/0257/KA);
               
            
                  —
               
               
                  võttes arvesse õigus-, vabadus- ja turvalisusküsimuste peadirektoraadi 2009. aasta tegevusaruannet;
               
            
                  —
               
               
                  võttes arvesse kodukorra artiklit 77 ja VI lisa;
               
            
                  —
               
               
                  võttes arvesse eelarvekontrollikomisjoni raportit ning kodanikuvabaduste, justiits- ja siseasjade komisjoni arvamust (A7-0150/2011),
               
            
                  A.
               
               
                  arvestades, et kolledž asutati 2001. aastal ja muudeti 1. jaanuarist 2006 ühenduse asutuseks finantsmääruse artikli 185 tähenduses, mistõttu selle suhtes kohaldatakse ametite raamfinantsmäärust;
               
            
                  B.
               
               
                  arvestades, et kontrollikoda tegi kolledži 2006. ja 2007. aasta raamatupidamise aastaaruandeid käsitlevates aruannetes märkustega järeldusotsuse raamatupidamise aastaaruande aluseks olevate tehingute seaduslikkuse ja korrektsuse kohta põhjendusel, et hankemenetlused ei vastanud finantsmääruse sätetele;
               
            
                  C.
               
               
                  arvestades, et kontrollikoda lisas aruandes kolledži 2008. aasta raamatupidamise aastaaruande kohta oma arvamusele raamatupidamise aastaaruande usaldusväärsuse kohta nn teatud asjaolu rõhutamise, kuigi konkreetseid märkusi ei teinud, ja tegi märkustega järeldusotsuse raamatupidamise aastaaruande aluseks olevate tehingute seaduslikkuse ja korrektsuse kohta;
               
            
                  D.
               
               
                  arvestades, et parlament keeldus oma 7. oktoobri 2010. aasta otsuses (5) andmast heakskiitu Euroopa Politseikolledži direktori tegevusele kolledži 2008. aasta eelarve täitmisel;
               
            
                  E.
               
               
                  arvestades, et kontrollikoda tegi kolledži 2009. aasta raamatupidamise aastaaruannet käsitlevas aruandes jälle märkustega järeldusotsuse raamatupidamise aastaaruande aluseks olevate tehingute seaduslikkuse ja korrektsuse kohta;
               
            
                  F.
               
               
                  arvestades, et kolledži 2009. aasta eelarve oli 8 800 000 eurot 2008. aasta 8 700 000 euroga võrreldes,
               
            
         Puudused hankemenetlustes
      
      
                  1.
               
               
                  väljendab muret asjaolu pärast, et kolledž on seoses avalike hangete eeskirjadega pidevalt rikkunud finantsmäärust; märgib eriti, et märkimisväärne osa kolledži eelarvest seostub järgmiste eeskirjade rikkumistega:
                  
                              —
                           
                           
                              lepingu või pakkumismenetluse puudumine;
                           
                        
                              —
                           
                           
                              täpsustamata pädevus;
                           
                        
                              —
                           
                           
                              finantspakkumist ei küsitud ega saadud;
                           
                        
                              —
                           
                           
                              finantshinnangut ei tehtud;
                           
                        
            
                  2.
               
               
                  mõistab hukka, et teatud juhtumite puhul ei korraldatud uurimist, näiteks siis, kui hankemenetlust ei täidetud nõuetekohaselt ja kui sõlmitud töölepingud olid ebaseaduslikud;
               
            
                  3.
               
               
                  kinnitab, et kolledž on lõpuks ametisse nimetanud hangetega tegeleva ametniku ja 8. juunil 2010 kinnitati direktori otsusega nr 002/2010 hangete korraldamise juhend, mis sisaldab malldokumente ja kontrollnimekirju;
               
            
                  4.
               
               
                  nõuab, et kolledž esitaks enne 31. oktoobrit 2011 Euroopa Parlamendile aruande hangete korraldamise juhendi rakendamise kohta ajavahemikus 1. juuli 2010 kuni 1. juuli 2011;
               
            
         Kursuste korraldamisega seotud kulusid reguleerivate eeskirjade eiramine
      
      
                  5.
               
               
                  tunneb muret, kuna kontrollikoda avastas kursuste ja seminaride korraldamisega seotud kulusid (mis moodustavad suure osa kolledži tegevuskuludest) reguleerivates haldus- ja finantseeskirjades tõsiseid puudusi; peab lubamatuks, et põhilised vead on tingitud asjaolust, et kolledži muudetud finantsmäärus ei ole jõustunud ning seetõttu olid kõik sõlmitud töölepingud ebaseaduslikud; märgib, et kolledži teatel aegusid nimetatud lepingud 2010. aastal ning neid ei ole uuendatud;
               
            
                  6.
               
               
                  taunib asjaolu, et kuna kolledži muudetud finantsmäärus ei jõustunud, olid mõne nõuniku ja eksperdiga sõlmitud töölepingud (kokku hinnanguliselt kuni 200 000 euro suuruses summas, sellest 34 800 eurot eelarveaastal 2009) ebaseaduslikud;
               
            
                  7.
               
               
                  märgib, et kolledži finantsmääruses, mis esitati 2009. aastal arvamuse saamiseks Euroopa Komisjonile, oli kaks sätet, mille kohta komisjon ei andnud positiivset arvamust, kuna neid ei loetud läbivaadatud raamfinantsmäärusega kooskõlas olevaks;
               
            
                  8.
               
               
                  soovitab, et kolledž võimaldaks läbipaistvuse suurendamise huvides vahetut juurdepääsu oma üksikasjalikule eelarvele, mis peaks sisaldama lepingute nimekirja ja hankeotsuseid ning kuuluks avaldamisele kolledži veebilehel, erandiks on lepingud, mille avaldamine võiks tuua kaasa julgeolekuriski; on seisukohal, et see soovitus ei ole vastuolus isikuandmete kaitse põhimõttega;
               
            
         Assigneeringute ülekandmine
      
      
                  9.
               
               
                  väljendab muret, et 2010. aastasse kanti üle rohkem kui 3 800 000 euro väärtuses 2009. aasta maksete assigneeringuid, mis moodustavad üldeelarvest 43 %; on ka mures, et tühistada tuli 46 % aastast 2008 üle kantud assigneeringuid; rõhutab, et selline olukord näitab olulisi ja korduvaid puudusi eelarve täitmise kavandamisel ja selle täitmise üle tehtavas järelevalves ning on vastuolus aastasuse põhimõttega;
               
            
                  10.
               
               
                  märgib, et kuigi kolledžil on nüüd uus juhtkond, tehti minevikus vigu, mis on veel välja selgitamata; väljendab muret kolledžis esinevate puuduste pärast 2009. aasta eelarve kavandamisel ja selle täitmise järelevalves;
               
            
                  11.
               
               
                  märgib, et 2008. aastal tuli eelarvest jälle üle kanda 31 % kolledži eelarve kogumahust ning 2007. aastal tuli üle kanda 41,5 % kolledži eelarve kogumahust ning tühistati rohkem kui 20 % (500 000 eurot) 2006. aastast üle kantud assigneeringutest;
               
            
                  12.
               
               
                  peab siiski kiiduväärseks asjaolu, et alates märtsist 2010 toimub kolledžis igal nädalal finantsjuhtimise koosolek, et parandada eelarve täitmist ja selle kontrollimist; märgib, et edasised täiendused on kavas kasutusele võtta seoses kolledži mitmeaastase tegevusplaaniga; kinnitab, et 2010. aastal on võetud meetmeid probleemi lahendamiseks; nõuab, et kolledž teavitaks eelarve täitmisele heakskiidu andmise eest vastutavat institutsiooni pidevalt tehtud parandustest ja võetud meetmetest;
               
            
         Raamatupidamissüsteemid
      
      
                  13.
               
               
                  avaldab kahetsust, et kontrollikoda teatas käesoleval aastal jälle 2009. aasta esialgse raamatupidamise aastaaruande koostamisel esinenud märkimisväärsetest viivitustest ja vigadest; kinnitab eelkõige, et 2009. aasta lõpus oli töötlemata arveid kokku 900 000 euro väärtuses; märgib, et sellise olukorra põhjustasid finantsidega seotud töökohustuste ebarahuldav jaotamine, nõrgad sisekontrollimenetlused ning raskused finantsküsimustes ja raamatupidamises kvalifitseeritud ja kogenud töötajate värbamisel ja tööl hoidmisel; nõuab seepärast kolledžilt olukorra kiiret lahendamist ja eelarve täitmisele heakskiidu andmise eest vastutava institutsiooni teavitamist võetud meetmetest;
               
            
                  14.
               
               
                  peab muret tekitavaks, et kolledži 2009. aasta finantsaruannetes antud hinnangu kohaselt oli enne 1. jaanuari 2008 tehtud eeskirjade rikkumiste kogumõju kogunenud reservidele 929 670,27 eurot (10,56 % kolledži 2009. aasta kogu eelarvest) ning alates 2008. aastast tehtud eeskirjade rikkumiste kogumõju kogunenud reservidele oli 284 718,77 eurot (3,2 % kolledži 2009. aasta kogu eelarvest);
               
            
         Personalijuhtimine
      
      
                  15.
               
               
                  avaldab muret, et kontrollikoja aruande kohaselt esines personalivaliku menetlustes mitmeid puudusi, mis ohustavad kõnealuste menetluste läbipaistvust; rõhutab eelkõige, et menetluste dokumentatsioon oli ebapiisav; peab lubamatuks, et
                  
                              —
                           
                           
                              minimaalsed tingimused, mida kandidaadid pidid täitma, määratleti üldiselt alles pärast kandidaatide hindamist ja järjestamist;
                           
                        
                              —
                           
                           
                              intervjuu küsimused koostati sageli alles pärast avalduste läbivaatamist;
                           
                        
                              —
                           
                           
                              menetluste dokumentatsioon oli ebapiisav;
                           
                        
            
                  16.
               
               
                  avaldab samuti muret tavade pärast, mis ei ole Euroopa Liidu ametnike personalieeskirjade (6) järgi lubatud või mis on ebaseaduslikud; märgib eelkõige ära juhtumid, kus
                  
                              —
                           
                           
                              oli võimatu teha kindlaks, kas edukad kandidaadid täitsid nõutava töökogemuse kestuse nõude;
                           
                        
                              —
                           
                           
                              valimiskomisjon tegi otsuse ainuüksi elulookirjelduse põhjal;
                           
                        
                              —
                           
                           
                              edukad kandidaadid ei täitnud töökogemuse miinimumnõudeid;
                           
                        
                              —
                           
                           
                              juhtimisvastutusega töötajal lubati asuda väljaspool Ühendkuningriiki, kuid töötada kolledži Bramshillis paiknevates hoonetes piiratud päevade ulatuses aastas, kusjuures kolledž maksis tema sõidukulud kinni;
                           
                        
            
                  17.
               
               
                  taunib asjaolu, et üks valesti sõlmitud tööleping on siiani jõus; palub kolledžil see eeskirjade eiramine kiiresti lõpetada;
               
            
                  18.
               
               
                  soovib siiski teada, kuidas kolledž kavatseb need korduvad personalijuhtimise probleemid lahendada, eriti kui arvesse võtta asjaolu, et kolledži sekretariaadi asukoht Bramshillis pärsib tugevasti kolledži suutlikkust tööle võtta ja tööl hoida nõutava kvalifikatsiooniga inimesi;
               
            
                  19.
               
               
                  kinnitab siiski, et 2010. aastal jõustus direktori otsusega nr 004/2010 kolledži värbamismenetluse juhend, et viia menetlused kooskõlla personalieeskirjadega; kutsub seepärast kolledžit üles teavitama eelarve täitmisele heakskiidu andmise eest vastutavat institutsiooni sellest, mil määral seda otsust rakendatakse;
               
            
         Assigneeringute kasutamine erakulude katmiseks
      
      
                  20.
               
               
                  võtab teadmiseks asjaolu, et peale siseauditi talituse, kontrollikoja ja eelarve täitmisele heakskiitu andmise eest vastutava institutsiooni korduvat nõudmist tegi organisatsiooniväline ettevõtja lõpuks erakuludeks kasutatud assigneeringute järelkontrolli;
               
            
                  21.
               
               
                  kinnitab eriti, et välise hindamise eesmärk oli vaadata läbi meetmed, mida kolledž on võtnud reageerimaks asjaoludele, millele kontrollikoda juhtis tähelepanu 2007. aastal kolledži auditeerimise käigus, ning koostada aruanne, milles tuuakse välja erakuludeks kasutatud assigneeringute kogusumma ning praeguseks sisse nõutud summad; märgib eelkõige, et välisauditi aruandes sisaldus järgmine:
                  
                              (GBP)
                           
                        
                              Eelarverubriik
                           
                           
                              Assigneeringute summad, mille kolledž esitas audiitorile
                           
                           
                              Kolledžile tagastatud summad
                           
                        
                              Transpordikulud
                           
                           
                              9 508
                           
                           
                              7 421
                           
                        
                              Kolledži autopargi jooksvad kulud
                           
                           
                              14 783
                           
                           
                              13 916
                           
                        
                              Ostetud mööbel
                           
                           
                              14 788
                           
                           
                              500
                           
                        
                              Mobiiltelefonikulud
                           
                           
                              3 721
                           
                           
                              3 721
                           
                        
                              
                                 KOGUSUMMA
                              
                           
                           
                              
                                 42 800
                              
                           
                           
                              
                                 25 558
                              
                           
                        
            
                  22.
               
               
                  märgib, et aruandes 10/0257/KA esitatud arvandmed (kui need olemas olid) erakulude hüvitamise kohta jäävad tunduvalt alla eespool märgitud välisauditi aruandes avaldatud arvudele;
               
            
                  23.
               
               
                  peab kahetsusväärseks, et kuna aega on möödunud palju ning enne 2007. aasta auditit esines kolledži finantshalduses, järelevalves ja aruandluses puudusi, ei suutnud välisaudiitor anda täielikku kinnitust ebakorrektselt kasutatud eraldiste kohta; märgib seetõttu, et välisaudiitori otsuse kohaselt oli auditi käigus olulisem keskenduda sissenõutud summadele ja summadele, mida tulevikus on veel võimalik sisse nõuda;
               
            
                  24.
               
               
                  kinnitab, et välisauditi aruandes jõuti järeldusele, et summade edasiseks sissenõudmiseks ei ole tegelikku võimalust; märgib, et tegelikult
                  
                              —
                           
                           
                              saadi mööbli müügist ainult 500 naelsterlingit;
                           
                        
                              —
                           
                           
                              kolledžil ei ole õigust nõuda, et vabatahtlikku transporditeenust kasutanud töötajad peaksid tagantjärele osalema kolledži transpordikulude katmises; märgib samuti, et vastavalt personalieeskirjade artiklile 85 võib töötajatelt rahalisi vahendeid sisse nõuda ainult siis, kui ametnik oli teadlik makse ebakorrektsusest või kui selline ebakorrektsus oli nii ilmne, et ametnik oleks pidanud sellest aru saama;
                           
                        
            
                  25.
               
               
                  rõhutab asjaolu, et 2007. aasta eriaruandes oli kontrollikoda juba andnud märku, et audiitoritel ei ole otstarbekas läbi vaadata kõiki 2007. aastal tehtud makseid, kuna ei ole võimalik hinnata ebakorrektselt eraotstarbeks kulutatud summat ega ka kõiki tehtud eri tüüpi eraviisilisi kulutusi;
               
            
                  26.
               
               
                  rõhutab veel kord endise direktori vastutust eelnimetatud puudujääkide ja eeskirjade rikkumiste eest; viitab sellega seoses Euroopa Parlamendi 7. oktoobri 2010. aasta resolutsioonile tähelepanekutega, mis on Euroopa Politseikolledži 2008. aasta eelarve täitmisele heakskiidu andmist käsitleva otsuse lahutamatu osa (7);
               
            
                  27.
               
               
                  rõhutab eriti eesistujariigi Tšehhi Vabariigi 18. mail 2009. esitatud järgmisi leide:
                  
                              —
                           
                           
                              kolledži halb juhtimine: seoses siseauditi talituse tähelepanekutega pakkus komisjon kolledžile abi, kuid direktor ei pöördunud ei õigus-, vabadus- ja turvalisusküsimuste peadirektoraadi ega eelarve peadirektoraadi poole;
                           
                        
                              —
                           
                           
                              teabevahetus sekretariaadis: teabevahetuse ja usalduse puudumine direktori ja töötajate vahel viis pikkade vaidlusteni;
                           
                        
                              —
                           
                           
                              läbipaistvuse puudumine: probleemide kindlakstegemise ning juhatuselt või komisjonilt nõu küsimise asemel ei jaganud direktor teavet, mis hiljem juhuslikult ilmsiks tuli;
                           
                        
                              —
                           
                           
                              direktori vastutus kolledži juhatuse ees: direktor ei järginud juhatuse otsuseid;
                           
                        
            
                  28.
               
               
                  võtab teadmiseks, et selgitati välja vastutus seoses assigneeringute kasutamisega erakulude rahastamiseks; peab kahetsusväärseks, et kolledži juhatus ei reageerinud asjakohaselt endise direktori juhtimisvigadele, kuna ei tahtnud kahjustada kolledži mainet; peab vastuvõetamatuks, et juhatus jättis distsiplinaarkaristuse määramata peamiselt seetõttu, et endine direktor oleks võinud kasutada õiguskaitsemeetmeid;
               
            
                  29.
               
               
                  kordab seetõttu oma seisukohta, et vastutavaks tuleb pidada kolledži juhatust, ja soovitab teha muudatusi, et selline olukord edaspidi ei korduks; nõuab veel kord, et uuesti kaalutaks Euroopa Komisjoni positsiooni juhatuses, andes talle hääleõiguse;
               
            
         Siseaudit
      
      
                  30.
               
               
                  väljendab heameelt kolledži algatuse üle esitada eelarve täitmisele heakskiidu andmise eest vastutavale institutsioonile siseauditi talituse lõplik hindamisaruanne kolledži mitmeaastase töökava (2010–2014) rakendamise kohta; peab seda läbipaistvuse märgiks ja parimaks tavaks, mida peaksid järgima ka kõik teised ametid;
               
            
                  31.
               
               
                  kinnitab, et vastavalt siseauditi talituse, kontrollikoja ja eelarve täitmisele heakskiidu andmise eest vastutava institutsiooni soovitustele võttis kolledž lõpuks direktori 21. juuni 2010 otsusega nr 010/2010 vastu erandite registreerimise uue menetluse; kutsub nüüd kolledžit üles teavitama eelarve täitmisele heakskiidu andmise eest vastutavat institutsiooni sellest, mil määral seda otsust rakendatakse;
               
            
                  32.
               
               
                  märgib, et kolledži eelarve täitmisele heakskiidu andmine peaks rohkem tuginema kolledži tegevusele kogu aasta jooksul;
               
            
         Kolledži mitmeaastane töökava (2010–2014)
      
      
                  33.
               
               
                  märgib, et eelarve täitmisele heakskiidu andmise eest vastutava institutsiooni nõudmisel võttis kolledži juhatus 2010. aasta mais lõpuks vastu kolledži mitmeaastase töökava (MAP); märgib ka asjaolu, et 2010. aasta septembri lõpuks oli 44 eesmärgist täidetud 19, kusjuures 18 eesmärki olid täitmisel vastavalt ajakavale ning seitse eesmärki ootavad rakendamise algust;
               
            
                  34.
               
               
                  peab muret tekitavaks, et siseauditi talitus juhtis lõplikus hindamisaruandes kolledži mitmeaastase töökava (2010–2014) rakendamise kohta tähelepanu ebaselgusele mõnede töökava punktide kirjelduses ning mõningate eesmärkide kattuvusele; rõhutab seetõttu, et arenguaruanded ei ole iga kord piisavalt täpsed, et saada täpselt aru, mida iga eesmärk konkreetse tegevuse puhul endaga kaasa toob, ning see teeb raskeks sellega seotud tegevuste lõpliku üldise seisu hindamise;
               
            
                  35.
               
               
                  kutsub seepärast kolledžit üles
                  
                              —
                           
                           
                              võtma vastu seoses MAP 2 / 7. eesmärgiga „Euroopa Politseikolledži (CEPOL) sisekontrolli standardid” 16 uut sisekontrolli standardit, mis lihtsustavad 24 algset sisekontrolli standardit;
                           
                        
                              —
                           
                           
                              kirjeldama seoses MAP 3 / 4. eesmärgiga „Sekretariaadi toimimise ning selle juhtimise ja juhtkonna tõhususe ja efektiivsuse hindamine” kolledži jõudluse mõõtmiseks ja iga-aastaseks personali hindamiseks mõeldud tasakaalustatud tulemustabeli seisu;
                           
                        
                              —
                           
                           
                              täpsemalt selgitama seoses MAP 4 / 1. eesmärgiga „Finants- ja raamatupidamisprotsessi läbivaatamine” finantsmenetluste tulevast kavandatavat arengut ning selleks kirjeldama läbivaatuse tulemusi, eriti tähtsamaid soovitusi, mida kolledž kavatseb rakendada tõhusate finantsmenetluste, ka kontrollimehhanismide edendamiseks;
                           
                        
                              —
                           
                           
                              selgitama seoses MAP 5 / 2. eesmärgiga „Eel- ja järelkontrolli võime tõhustamine” põhilisi (nii juba rakendatud kui ka alles kavandatavaid) muutusi eelkontrollis, samuti plaani korraldada stipendiumite andmises järelkontroll;
                           
                        
                              —
                           
                           
                              arendama välja seoses MAP 10 / 1. eesmärgiga „Vähendada sõltuvust ajutisest tööjõust” ajutise tööjõu kasutamise poliitika;
                           
                        
                              —
                           
                           
                              kirjeldama seoses MAP 11-ga „Parandada ja arendada personalijuhtimist” kolledži uue kavatsetava personalijuhtimismeetodi oodatavat kasu, kaasa arvatud ka seda, millist mõju see võiks avaldada kolledži edasistele vajadustele tööjõuressursside alal,
                           
                        ja kutsub seetõttu kolledžit ning selle juhatust üles teavitama eelarve täitmisele heakskiidu andmise eest vastutavat institutsiooni 30. juuniks 2011 nende probleemidega seotud meetmetest ja parandustest;
               
            
                  36.
               
               
                  võtab teadmiseks kolledži vastuse, mille kohaselt kolledž võtaks kindlasti vastavalt kehtivale korrale vajalikke meetmeid, kui siseuurimise tulemusel oleks võimalik tuvastada isiklik vastutus; palub kolledžil teavitada eelarve täitmisele heakskiitu andvat institutsiooni siseuurimise rakendamisest;
               
            
                  37.
               
               
                  kutsub kontrollikoda üles tegema eriauditi, et uurida kolledži tegevusplaani rakendamist;
               
            
                  38.
               
               
                  tuletab meelde, et mitmeaastase töökava rakendamise edukus sõltub peamiselt sellest, kas kolledž suudab tööle värvata ja tööl hoida finantsasjades ja raamatupidamise alal kogenud kvalifitseeritud töötajaid;
               
            
         Struktuursed puudused
      
      
                  39.
               
               
                  võtab teadmiseks õigus-, vabadus- ja turvalisusküsimuste peadirektoraadi 2009. aasta tegevusaruandes esitatud arvamuse kolledži struktuursete probleemide kohta; tõstatab veel kord küsimuse, kas kolledž on suuteline lahendama järgmised probleemid:
                  
                              —
                           
                           
                              kolledž ei ole oma piiratud missiooni ja sellele vastava väiksuse tõttu võimeline kohaldama ELi keerulisi finants- ja personalieeskirju;
                           
                        
                              —
                           
                           
                              kolledži sekretariaadi asukoht Bramshillis, umbes 70 kilomeetri kaugusel Londonist, on ebasoodne nii töötajate töölevõtmise kui ka ühistranspordi ühenduste seisukohalt;
                           
                        
                              —
                           
                           
                              kolledži juhtimiskulud on võrreldes kolledži tegevusega väga suured, kui võtta arvesse, et 2009. aastal oli kolledžil ainult 28 töötajat ja 27 hääleõigusliku liikmega juhatus;
                           
                        
            
                  40.
               
               
                  märgib, et kolledž ja Europol on kaks liidu asutust, mis tegutsevad samalaadsetes valdkondades ja mille tegevus on vastastikku täiendav; on seisukohal, et kui see tegevus koondada ühe ühise ameti pädevusse, välditaks tarbetuid lisakulusid; tuletab meelde, et liidu eelarve põhineb usaldusväärsel finantsjuhtimisel, mis eeldab asjakohaseid, tõhusaid ja tulemuslikke kulutusi ning tarbetute kuludega tuleb asjakohaselt tegelda;
                  
                              a)
                           
                           
                              soovitab seetõttu kolledži lähemas tulevikus Europoliga ühendada; on veendunud, et ühendamine aitab suurendada kulutuste ratsionaalsust ja tulemuslikkust; on veendunud, et kolledži ja Europoli lahus hoidmise kulud on suuremad kui ühendamiskulud; toetab seetõttu komisjoni ettepanekut, et Europol võiks koolitusülesanded kolledžilt üle võtta; peab kahetsusväärseks, et liikmesriigid selle ettepaneku tagasi lükkasid, ja nõuab, et see võetaks uuesti hindamisele;
                           
                        
                              b)
                           
                           
                              on veendunud, et kolledži ühendamine Europoliga aitab parandada tegevust, mis praegu on kahe asutuse korraldada; on seisukohal, et ühendamine pakub mitte ainult konkreetseid lahendusi kolledži eespool märgitud struktuursetele ja korduvatele probleemidele, vaid võimaldab kolledžil ka vahetult kasutada Europoli asjatundlikkust rahvusvahelise organiseeritud kuritegevuse ja terrorismi valdkonnas ning aitab kolledžil täita politsei vanemametnike koolitamise ülesannet; on seisukohal, et kahe asutuse ühendamine võimaldab Europolil kasutada kolledži võrgustikku ja koolitusalast asjatundlikkust ning pidada eraldi üksust, mis tegeleks üksnes koolitusküsimustega;
                           
                        
                              c)
                           
                           
                              kordab seetõttu oma ettepanekut komisjonile uurida enne 1. septembrit 2011 võimalust liita kolledž Europoliga, mis oleks konkreetne lahendus kolledži struktuursetele ja korduvatele probleemidele; palub nõukogul ja komisjonil esitada 2011. aasta lõpuks Euroopa Parlamendile aruanne kolledži Europoliga ühendamise kohta;
                           
                        
            
                  41.
               
               
                  viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 10. mai 2011. aasta resolutsioonile (8) ELi ametite tulemuste, finantsjuhtimise ja kontrolli kohta.
               
            
         (1)  ELT C 338, 14.12.2010, lk 137.
      
         (2)  EÜT L 248, 16.9.2002, lk 1.
      
         (3)  ELT L 256, 1.10.2005, lk 63.
      
         (4)  EÜT L 357, 31.12.2002, lk 72.
      
         (5)  ELT L 320, 7.12.2010, lk 11.
      
         (6)  EÜT L 56, 4.3.1968, lk 1.
      
         (7)  ELT L 320, 7.12.2010, lk 12.
      
         (8)  Vastuvõetud tekstid, P7_TA(2011)0163 (vt käesoleva Euroopa Liidu Teataja lk 269).